3. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ ΚΑΙ ΕΣΩΤΕΡΙΚΩΝ Αριθ. 72930 της 21 Αυγ./3 Σεπτ. 1975 (ΦΕΚ Β΄ 920) Περί περιορισμού καταναλώσεως ηλεκτρικής ενεργείας φωτισμού οδών και πλατειών. Έχοντες υπ’ όψει: 1)Τας διατάξεις του Νόμ. 40/75 (ΦΕΚ 90/13.5.75, τ.Α΄), περί λήψεως μέτρων εξοικονομήσεως ενεργείας. 2)Την εις εκτέλεσιν του ανωτέρω Νόμου εκδοθείσαν υπ’ αριθ. 118 της 11 Ιουλ. 1975 πράξιν του Υπουργικού Συμβουλίου, περί του αυτού ως άνω αντικειμένου. 3)Την υπ’ αριθ. 36234/31.7.75 πρότασιν του Υπουργού Βιομηχανίας, περί λήψεως μέτρων υποχρεωτικής και αμέσου εφαρμογής δια την εξοικονόμησιν ενεργείας και 4)Την ανάγκην περιορισμού καταναλώσεως ηλεκτρικής ενεργείας δια τον φωτισμόν οδών και πλατειών, αποφασίζομεν: Περιορίζομεν την κατανάλωσιν ηλεκτρικής ενεργείας δια τον φωτισμόν οδών και πλατειών των Δήμων και Κοινοτήτων του Κράτους κατά 50%. Η παρούσα δημοσιευθήτω εις την Εφημερίδα της Κυβερνήσεως. 4. ΠΡΑΞΙΣ ΥΠΟΥΡΓ. ΣΥΜΒΟΥΛΙΟΥ υπ’  αριθ. 166 της 6/9 Οκτ. 1975 (ΦΕΚ Α΄ 220) (υπό περιωρισμένην σύνθεσιν) Περί απαγορεύσεως χρήσεως πετρελαίου τύπου «μαζούτ» δια την λειτουργίαν των κεντρικών θερμάνσεων κτιρίων Γραφείων, Κατοικιών και Εμπορικών Καταστημάτων. Λαβόν υπ’ όψιν: α.Τας διατάξεις των παρ. 1 και 2 του άρθρ. 1 του Νόμ. 40/1975(ΦΕΚ 90/Α΄/10.5.1975) «περί μέτρων εξοικονομήσεως ενεργείας» και β.Την υπ’ αριθ. ΕΠ 896/19.8.1975 πρότασιν του Υπουργού Βιομηχανίας, περί λήψεως μέτρων επί σκοπώ εξοικονομήσεως ενεργείας και αποφυγής ρυπάνσεως του περιβάλλοντος, αποφασίζει: Αποδεχόμενον την πρότασιν του Υπουργού Βιομηχανίας και τα δια ταύτης προτεινόμενα μέτρα προς εξοικονόμησιν ενεργείας και αποφυγής ρυπάνσεως του περιβάλλοντος εγκρίνει: 1.Την απαγόρευσιν: α)Εγκαταστάσεως καυστήρων δια χρήσιν πετρελαίου τύπου «μαζούτ» εις τας κεντρικάς θερμάνσεις των νέων κτιρίων, δια τα οποία η οικοδομική άδεια θέλει χορηγηθή από τούδε και εφ’ εξής και εφ’ όσον τα κτίρια ταύτα προβλέπονται να χρησιμοποιηθούν ως Κατοικίαι, Γραφεία και Εμπορικά Καταστήματα και β)μετατροπής των πετρελαιοκαυστήρων των κεντρικών θερμάνσεων των ως άνω κτιρίων, οι (Αντί για τη σελ. 32,673(α) Σελ. 32,673(β) Τεύχος 733-Σελ.5 Μέτρα Εξοικονόμησης Ενέργειας 13.Α.ε.2-4 οποίοι μέχρι τούδε λειτουργούν δια πετρελαίου τύπου «ντήζελ» εις τοιούτους δια την χρήσιν πετρελαίου τύπου «μαζούτ». 2.Την υποχρέωσιν των ιδιοκτητών ή διαχειριστών ή υπευθύνων απάντων των κτιρίων, ανεξαρτήτως προορισμού και χρήσεως αυτών και ανεξαρτήτως του είδους του καταναλισκομένου πετρελαίου εις την κεντρικήν των θέρμανσιν, όπως επιμελώνται τακτικώς της συντηρήσεως του πετρελαιοκαυστήρος και προβαίνουν εις τον καθαρισμόν του χώρου καύσεως, των καπναγωγών και της καπνοδόχου, επί σκοπώ της πλήρους καύσεως του πετρελαίου και της αποφυγής ρυπάνσεως της ατμοσφαίρας. 3.Αναθέτει εις τον επί της Βιομηχανίας Υπουργόν όπως δια των Υπηρεσιών του Υπουργείου του μεριμνήση δια την πιστήν εφαρμογήν των δια της παρούσης καθοριζομένων. Αι λεπτομέρειαι εφαρμογής της παρούσης ρυθμισθήσονται συμφώνως προς την παρ. 4 του άρθρ. 1 του Νόμ. 40/1975. Η παρούσα δημοσιευθήτω δια της Εφημερίδος της Κυβερνήσεως. 5. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ,  ΔΗΜΟΣΙΑΣ ΤΑΞΕΩΣ ΚΑΙ ΒΙΟΜΗΧΑΝΙΑΣ Αριθ. 49073 της 14/14 Οκτ. 1975 (ΦΕΚ  Β΄1162) Περί συγκροτήσεως Συνεργείων Ελέγχου καυστήρων πετρελαίου Κεντρικών θερμάνσεων κτιρίων. Έχοντες υπ’ όψει: α)Τον Νόμ. 40/1975 «περί λήψεως μέτρων εξοικονομήσεως ενεργείας», ιδία δε την παρ. 4 του άρθρ. 1 αυτού, και β)Την υπ’ αριθ. 166/6.10.75 Πράξιν του Υπουργικού Συμβουλίου (ΦΕΚ 220 τεύχ. Α΄ της 9.10.1975), συμφώνως προς την οποίαν η παρακολούθησις και εφαρμογή των εν αυτή λαμβανομένων μέτρων γίνεται δια των Υπηρεσιών του Υπουργείου Βιομηχανίας, αποφασίζομεν: 1.Παρ’ εκάστη των Περιφερειακών Υπηρεσιών του Υπουργείου Βιομηχανίας και των Δ/νσεων Βιομηχανίας των Διαμερισμάτων του Νομού Αττικής και μερίμνη αυτών συνιστώνται εν ή περισσότερα Συνεργεία Ελέγχου της πιστής τηρήσεως των μέτρων τα οποία εθεσπίσθησαν δια της παρ. 3 της υπ’ αριθ. 166/6.10.75 Πράξεως του Υπουργικού Συμβουλίου, ήτοι της υποχρεώσεως των ιδιοκτητών ή διαχειριστών ή υπευθύνων απάντων των κτιρίων ανεξαρτήτως προορισμού χρήσεως αυτών και ανεξαρτήτως του είδους του καταναλισκομένου πετρελαίου, εις την κεντρικήν θέρμανσιν, όπως προβαίνωσι εις την επιμελή και  Σελ. 32,674(β) Τεύχος 733-Σελ.6 συχνήν συντήρησιν του πετρελαιοκαυστήρος, εις τον καθαρισμόν του χώρου καύσεως, των καπναγωγών και της καπνοδόχου, επί σκοπώ αφ’ ενός μεν της πλήρους καύσεως του πετρελαίου και αφ’ ετέρου της αποφυγής ρυπάνσεως της ατμοσφαίρας. 2.Τα Συνεργεία Ελέγχου είναι τριμελή και αποτελούνται εκ 2 Τεχνικών Υπαλλήλων του Υπουργείου Βιομηχανίας και ενός Αστυνομικού Οργάνου, οριζομένου υπό της οικείας Αστυνομικής Αρχής. Τα Συνεργεία Ελέγχου ασκούν, εντός της περιοχής της δικαιοδοσίας της αντιστοίχου Περιφερειακής Υπηρεσίας του Υπουργείου Βιομηχανίας εκ της οποίας συνεστήθησαν, τον εν τη προηγουμένη παραγράφω περιγραφόμενον έλεγχον της λειτουργίας των κεντρικών θερμάνσεων των πάσης φύσεως κτιρίων, κατά το από 1 ης  Νοεμβρίου μέχρι 30 Μαρτίου του επομένου έτους χρονικόν διάστημα, δι’ επιτοπίων επιθεωρήσεων των εγκαταστάσεων επί τω σκοπώ της εξοικονομήσεως ενεργείας και αποφυγής της ρυπάνσεως της ατμοσφαίρας. Δια την επιτόπιον μετάβασιν των Συνεργείων Ελέγχου διατίθενται τα απαραίτητα μεταφορικά μέσα μερίμνη των οικείων Αστυνομικών Αρχών. 3.Εις πρώτην φάσιν ο δια των Συνεργείων έλεγχος περιορίζεται εις την ευρυτέραν περιοχήν Πρωρευούσης και την ευρυτέραν περιοχήν Θεσσαλονίκης και δύναται δι’ αποφάσεως του Υπουργού Βιομηχανίας να επεκταθή και εις τα λοιπά αστικά κέντρα της Χώρας. 4.Κατά των υπευθύνων των πλημμελώς λειτουργουσών εγκαταστάσεων κεντρικής θερμάνσεως, τάσσεται εύλογος προθεσμία προς αποκατάστασιν της κανονικής λειτουργίας τούτων. Παρερχομένης ταύτης απράκτου, εισηγήσει των Συνεργείων Ελέγχου επιβάλλεται πρόστιμον, κατά πρώτον μεν δραχ. 1000, εν υποτροπή δε, 10.000 δραχμών, δι’ αποφάσεως του Προϊσταμένου της οικείας Περιφερειακής Υπηρεσίας του Υπουργείου Βιομηχανίας. Κατά της πράξεως επιβολής προστίμου, χωρεί ένστασις εντός ανατρεπτικής προθεσμίας 15 ημερών, από της ημερομηνίας κοινοποιήσεως, εις τον υπεύθυνον της παραβάσεως, της αποφάσεως επιβολής του προστίμου, ενώπιον της, κατά περίπτωσιν, αρμοδίας Υπηρεσίας του Υπουργείου Βιομηχανίας. Επί της ενστάσεως αποφαίνεται τελεσιδίκως, δι’ αποφάσεώς του, ο οικείος Προϊστάμενος της Υπηρεσίας του Υπουργείου Βιομηχανίας, μετά σύμφωνον γνώμην της αντιστοίχου Επιτροπής Μηχανολογίας. 5.Αι λεπτομέρειαι υλοποιήσεως της παρούσης (τρόπος συγκροτήσεως των Συνεργείων Ελέγχου, διαδικασία επιθεωρήσεως των εγκαταστάσεων, επιβολή ποινών κλπ.) θέλουν καθορισθή δι’ εγκυκλίου του Υπουργείου Βιομηχανίας. Η παρούσα δημοσιευθήτω δια της Εφημερίδος της Κυβερνήσεως. 13.Α.ε.5 Μέτρα Εξοικονόμησης Ενέργειας 6. Π. Υ. Σ. υπ’ αριθ. 180  (υπό περιωρισμένην σύνθεσιν) της 10/11 Νοεμ. 1975 Περί εισαγωγής της θερινής ώρας δια το έτος 1976.  (Προσωρινής ισχύος). 